Naboerne til DSB's rengøringsstation i Lindholm vil ikke finde sig i transportminister Carina Christensens afgørelse om at lade rengøringen fortsætte samme sted. Nu går de vrede naboer til Naturklagenævnet med sagen. Morten Kjær Hansen bor selv 15 meter væk fra larmen og osen på skinnerne. - Nu sætter vi os sammen og skriver et brev til Naturklagenævnet. For det kan ikke være lovligt at lave den rengøring kun 15 meter fra vores huse, så vi ikke kan være i dem på grund af stank og støj, siger Morten Kjær Hansen til P4 Nordjylland

Opsummering:
Beboerne ved DSB's rengøringsstation i Lindholm fik i første omgang nej fra transportministeren. Nu tager de selv affære